
______________________________________________________________________________

На основу члана 138. став 1. Устава Републике Србије
 и члана 31. став 2. Закона о Заштитнику грађана
 поступајући по притужби М. Ј. из Ниша, у поступку контроле законитости и правилности рада Градске управе града Ниша и Центра за социјални рад ,,Свети Сава“ из Ниша, Заштитник грађана 

                                                                     У Т В Р Ђ У Ј Е

Органи града Ниша чине пропуст у раду на штету права детета тако што не предузимају мере како би малолетној А.А. обезбедили адекватне услове за живот и образовање, чиме су повредили право детета са сметњама у развоју на квалитетан живот и доступно и квалитетно образовање и ускратили помоћ породици у остваривању права детета 
На основу Уставом и законом прописаних овлашћења, Заштитник грађана упућује органима града Ниша следеће:

                                                                  П Р Е П О Р У К Е

                                                                                   I

Потребно је да органи града Ниша, у сарадњи са Републичком дирекцијом за имовину, Нишавским управним округом и Центром за социјални рад ,,Свети Сава“ предузму одговарајуће мере како би малолетној А.А обезбедили адекватне животне и стамбене услове, у складу са њеним потребама. 
                                                                     II

Потребно је да органи града Ниша, у сарадњи Школом за основне и средње образовање ,,14  октобар“  из Ниша и Центром за социјални рад ,,Свети Сава“ из Ниша, малолетној А.А. обезбеде потребну додатну подршку и помоћ у циљу редовног образовања и аспитања и социјалног укључивања.
Градска управа града Ниша ће обавестити Заштитника грађана о поступању по препорукама најкасније у року од 60 дана од дана пријема акта. 
Чињенице и околности:
Заштитник грађана је, посредством заштитника грађана града Ниша, примио притужбу М. Ј. коју је поднела у име своје штићенице, малолетне А.А. У притужби је указано да притужиља живи  заједно са својом унуком, малолетном А.А на четвртом спрату стамбеног објекта у улици ... у Нишу. Малолетна А.А. болује од целебралне парализе и креће се уз помоћ инвалидских колица, те је њено кретање отежано. Услед карактеристика објекта у коме живи, она не може да напусти стан, због чега не похађа редовно школу, већ се образује тако што свега до два пута седмично има кућну наставу. 
Заштитник грађана је, поступајући по притужби, покренуо поступке законитости и правилности рада Градске управе града Ниша и Центра за социјални рад ,,Свети Сава“ а од Грађевинске дирекције Србије затражио изјашњење.  На основу изјашњења и информација прибављених од наведених органа

 као и на основу непосредног надзора над радом органа
, Заштитник грађана је утврдио следеће: 
· град Ниш је, након бомбардовања 1999. године, обезбедио грађевинско земљиште за изградњу стамбених објеката лицима чије су куће порушене у току бомбардовања Савезне Републике Југославије а Грађевинска дирекција Србије (тадашња Дирекција за обнову земље) је изградила стамбене објекте на наведеном грађевинском земљишту; 
· уговоре о усељавању објеката са грађанима је склопио тадашњи начелник Нишавског управног округа;
· Грађевинска дирекције Србије сматра
 да је Нишaвски управни округ неовлашћено закључивао уговоре са грађанима те да су станови у овим објектима бесправно усељени; 
· од 2003. године до 2010. године формирано је неколико комисија града Ниша и Грађевинске дирекције Србије са циљем да се реши правни статус наведених објеката, али статус објеката до данас није решен;
· након смрти оба родитеља, решењем органа старатељства малолетна А.А., стављена je под старатељство своје баке М. Ј.; 
· Домаћинство Ј... је корисник права на новчану социјалну помоћ од 2013. године у неограниченом трајању, са обавезом Центра да врше преиспитивање услова за даље коришћење права једном годишње;
· Малолетна А.А. је има кућну наставу, ангажовањем учитељица из Школе за основне и средње образовање ,,14  октобар“ и то највише два пута у току недеље;
· Секретаријат за имовинско правне послове Градске управе града Ниша не располаже подацима о поступку доделе стана на коришћење М. Ј. као и да спровођење предметног поступка није у надлежности тог секретаријата;
· Секретаријат за дечију и социјалну заштиту Градске управе града Ниша се у изјашњењу
 Заштитнику грађана такође огласио ненадлежним за решавање овог проблема, упућујући Заштитника грађана да се обратити Секретаријату за имовинско правне послове Градске управе града Ниша, органу који се такође огласио ненадлежним;
Приликом доношења препорука Заштитник грађана се водио одредбама Конвенције о правима детета
, Конвенције о правима особа са инвалидитетом
, Законом о основама система образовања и васпитања
, Законом о социјалној заштити
 Правилником о додатној образовној, здравственој и социјалној подршци детету и ученику
 као Правилником о ближим условима и стандардима за пружање услуга социјалне заштите
       
***

Заштитник грађана је, утврђујући пропусте у раду контролисаних органа и упућивањем препорука, још једном указао на тежак положај деце са сметњама у развоју и њиховим препрекама приликом остваривања својих права. Заштитник грађана је става да је недопустиво да надлежни органи не предузимају мере из својих надлежности како би притужиљи пружили потребну помоћ и подршку у обављању улоге старатеља малолетне А.А. а детету обезбедили поштовање њених најбољих интереса у пуној мери.. 
Држава и њени органи дужни су да деци са сметњама у развоју и инвалидитетом обезбеде да у потпуности уживају сва људска права и основне слободе на једнакој основи са другом децом.
Република Србија се потврђивањем Конвенције о правима детета и Конвенције о правима особа са инвалидитетом обавезала да, предузима одговарајуће мере да деци са сметњама у развоју и  инвалидитетом обезбеди пуно укључење у друштво, кроз пун приступ образовању, здравственим и услугама социјалне заштите, услугама у заједници, физичком окружењу, превозу, информацијама и комуникацијама, укључујући информационе и комуникационе технологије и системе, као и другим погодностима и услугама које су отворене односно које стоје на располагању јавности, како у урбаним тако и у руралним срединама. Те мере  укључују и идентификовање и уклањање препрека и баријера за приступ и односe се, између осталог, и на зграде, путеве, превозна средства и друге погодности у затвореном и на отвореном простору, укључујући школе, стамбене објекте, здравствене објекте и радна места.

Заштитник грађана сматра да имовинско – правни проблем који постоји над предметном зградом, не може и не сме бити оправдање за непредузимање адекватних мера од стране органа власти у остваривању загарантованих права детета. Тим пре што у конкретној ситуацији станари предметних зграда не могу самоиницијативно предузимати грађевинске радове како би обезбедили приступачност објекта особама са инвалидитетом, јер је питање власништва над зградом још увек спорно. 

Заштитник грађана сматра да је у конкретном случају малолетној А.А. ускраћено Уставом и законима загарантовано право на образовање и васпитање, јер је због неприступачности објекта у коме живи, приморана да се образује кроз кућну наставу.

Заштитник грађана подсећа да инклузивно образовање није образовање само деце са сметњама у развоју, маргинализоване или депривиране деце. Инклузивно образовање је обавеза целог друштва које треба да обезбеди  једнако право сваког детета на образовање и покаже спремност и опредељеност да пружи помоћ и подршку деци којој је она неопходна .  

Квалитетно образовање детета не сме зависити од организационих, финансијских и других недостатака у организацији и раду државних органа, а њихов рад мора бити подложан адекватној контроли правилности у раду, законитог поступања и степена поштовања права детета. 
Органи управе имају посебну одговорност када се њихове одлуке односе на положај деце, нарочито онда када је реч о случајевима који не трпе одлагање и у којима протек времена може нанети неотклоњиву или тешко отклоњиву штету по дете. 
Одлучивање о пружању подршке детету у образовању од виталног је интереса за развој детета, јер опредељује начин и ток дететовог школовања и социјалне интеграције, при чему свако одлагање у пружању потребне подршке - због незаустављивог процеса дететовог раста и развоја и протека времена - детету наноси штету која се касније не може (у потпуности) отклонити и/или умањити. Са друге стране, Законима и подзаконским актима дата је могућност јединицама локалних самоуправа да, пружањем адекватних услуга социјалне заштите, омогуће право детета на редовно образовање и васпитање.
Заштитник грађана из наведених разлога упућује контролисани орган на заједничке активности и сарадњу са Дирекцијом за имовину Републике Србије, Нишавским управним округом, Центром за социјални рад и надлежном школом, налазећи да је укључивање ових органа неопходно у циљу отклањања повреде права детета и унапређењем дететовог положаја.
На основу свих утврђених чињеница и околности, Заштитник грађана је, применом чл. 31. ст. 2. и 4. Закона, дао препоруке органима града Ниша у циљу отклањања утврђених пропуста у највећој могућој мери, унапређења рада органа управе и спречавања сличних пропуста у будућности.

                                                                                            ЗАМЕНИЦА ЗАШТИТНИКА ГРАЂАНА
                                       Гордана Стевановић

Доставити:

· Градоначелнику града Ниша
· Начелнику Градске управе града Ниша

· Копију Заштитнику грађана града Ниша, ради информације

· Копију Дирекцији за имовину Републике Србије

· Копија Школи за основно и средње образовање ,, 14. октобар“

· Копију Грађевинској дирекцији Србији, ради информације

· Копију Начелнику Нишавског управног округа

· Копију Центру за социјални рад ,,Свети Сава“

· Притужиљи 

· У списе предмета

� „Сл. гласник РС“ број 98/06


� „Сл. гласник РС“ бр. 79/05 и 54/07


� Изјашњење Центра за социјални рад ,,Свети Сава“ бр. 56199-24952/16 од 17. 10. 2016. године и 56199-25763/17 од 27. 11. 2017. године


� Изјашњење Секретаријата за социјалну заштиту бр. 07-3199/2017 од 6. 10. 2017 и изјашњење Секретаријата за имовинско правне послове бр. 729/2017-04 од 2. 3. 2017. године


� Акт Заштитника грађана дел. број 27309 од 17. 7. 2017. године


� Изјашњење Грађевинске дирекције Србије бр. 4355/16 оде 1. 7. 2016. године


� Изјашњење Секретаријата за дечију и социјалну заштиту Градске управе града Ниша бр. 07-3199/2017 од 6. 10. 2017. године


� Чланови 3., 23., 27., 28., 29., и 31. Конвенције о правима детета ,,Сл. лист СФРЈ - Међународни уговори", бр. 15/90 и "Сл. лист СРЈ - Међународни уговори", бр. 4/96 и 2/97  


� Чланови 7., 9., 24., и 30. Конвенције о правима особа са инвалидитетом ,,Сл. гласник РС – међународни уговори” бр. 42/2009


� Чланови 3. и 7. Закона,, Сл. гласник РС", број 88/2017 


� Чланови 3. и 4. Закона Сл. гласник РС“ број 24/2011


�  ,,Сл. гласник РС“, бр. 63/2010 


� ,, Сл. гласник РС“ бр. 42/2013

